Republikanci dosta očekuju od kongresnih izbora sljedeće godine
Stručnjaci tvrde da je poboljšanje ekonomije i ponovno zapošljavanje nezaposlenih najviše što predsjednik Obama može učiniti kako bi po
Predsjednik Obama je u društvu demokratskih senatora u Bijeloj kući rekao da je oprezni optimist po pitanju usvajanja paketa zakona o reformi sustava zdravstvene skrbi u Kongresu. Predsjednik vjeruje da se radi o reformi koja će se odraziti na živote gotovo svih Amerikanaca. Ankete pokazuju da je posljednjih mjeseci podrška javnosti za predsjednikov prijedlog reforme zdravstvenog sustava jenjala. Čelnik republikanaca u Senatu, Mitch McConnel i dalje se nada da demokratska inicijativa može biti zaustavljena. Demokrati trebaju podršku 60 od 100 senatora da bi usvojili zakon i izbjegli taktiku proceduralnog odugovlačenja. Reforma zdravstvenog sektora glavni je prioritet predsjednika Obame i nešto što će vjerojatno igrati ulogu na kongresnim izborima za godinu dana. Anketar sa Sveučilišta Quinnipiac, Peter Brown, kaže da će predsjednik Obama imati važnu ulogu u kongresnim izborima. Čak i ako ne uspiju u blokadi demokratskog prijedloga republikanci su optimistični po pitanju izbornih rezultata. Naime, stranka čiji se predsjednik nalazi u Bijeloj kući tradicionalno gubi na prvim kongresnim izborima sredinom predsjednikovog mandata. Republikanci su već popravili svoj imidž kod neovisnih birača pobjedama na guvernerskim izborima u New Jerseyu i Virginiji u studenome. Republikanci se također nadaju da će iskoristiti protivljenje birača predsjednikovom planu o reformi zdravstvenog sustava te ljutnju zbog sve većeg proračunskog deficita. Demokrati bi, pak, mogli imati problem oko okupljanja iste koalicije koja je izabrala senatora Obamu za predsjednika te motiviranja pristaša demokrata da izađu na izbore. Stručnjaci tvrde da je poboljšanje ekonomije i ponovno zapošljavanje nezaposlenih najviše što predsjednik Obama može učiniti kako bi popravio izglede demokrata na izborima.